ਸੁਲਤਾਨਪੁਰ ਲੋਧੀ ਦੀ ਬਦਲੀ ਨੁਹਾਰ

ਗੁਰੂ ਨਾਨਕ ਦੇਵ ਦੇ 550ਵੇਂ ਪ੍ਰਕਾਸ਼ ਦਿਹਾੜੇ ਮੌਕੇ ਸੁਲਤਾਨਪੁਰ ਲੋਧੀ ਦੀ ਨੁਹਾਰ ਬਦਲ ਗਈ ਹੈ। ਸਾਰੇ ਕਸਬੇ ਨੂੰ ਸਫ਼ੇਦ ਰੰਗ ਵਿੱਚ ਪੇਂਟ ਕੀਤਾ ਗਿਆ ਹੈ। ਉਚਾਈ ਤੋਂ ਦੇਖੀਏ ਤਾਂ ਇਹ ਨਜ਼ਾਰਾ ਬੇਹਦ ਖੂਬਸੂਰਤ ਲਗਦਾ ਹੈ। 

ਇਸ ਪ੍ਰਕਿਰਿਆ ਵਿੱਚ ਕਈ ਅਜਿਹੇ ਘਰਾਂ ਦੀਆਂ ਬਾਹਰੀ ਦੀਵਾਰਾਂ ਵੀ ਰੰਗੀਆਂ ਗਈਆਂ ਹਨ ਜੋ ਗੁਜ਼ਰ ਬਸਰ ਲਈ ਸੰਘਰਸ਼ ਕਰਦੇ ਹਨ ਅਤੇ ਦੀਵਾਰਾਂ ਪੇਂਟ ਕਰਵਾਉਣ ਬਾਰੇ ਕਦੇ ਸੋਚਿਆ ਨਹੀਂ।

ਇੱਥੋਂ ਦੇ ਸੈਦਾ ਮੁਹੱਲੇ ਦੀ ਰਹਿਣ ਵਾਲੀ ਪੂਨਮ ਦੀਆਂ ਲੱਤਾਂ ਕੰਮ ਨਹੀਂ ਕਰਦੀਆਂ। ਪਤੀ ਦੀ ਕੁਝ ਸਾਲ ਪਹਿਲਾਂ ਮੌਤ ਹੋ ਗਈ ਸੀ। ਹੁਣ ਪੂਨਮ ਦੀ ਧੀ ਘਰ ਦੇ ਗੁਜ਼ਾਰੇ ਲਈ ਕੰਮ ਕਰਦੀ ਹੈ। ਸਿਰਫ਼ ਘਰ ਦੇ ਗੁਜਾਰੇ ਬਾਰੇ ਸੋਚਣ ਵਾਲੀ ਪੂਨਮ ਆਪਣੇ ਘਰ ਬਾਹਰ ਹੋਏ ਪੇਂਟ ਨੂੰ ਵੇਖ ਕੇ ਪੂਨਮ ਖੁਸ਼ ਹੈ।

ਇਹ ਪੇਂਟ ਸ਼੍ਰੋਮਣੀ ਅਕਾਲੀ ਦਲ ਨੇ ਕਰਵਾਏ ਹਨ। ਸ਼੍ਰੋਮਣੀ ਅਕਾਲੀ ਦਲ ਦੇ ਡੇਰਾ ਬੱਸੀ ਤੋਂ ਵਿਧਾਇਕ ਐਨ.ਕੇ. ਸ਼ਰਮਾ ਨੇ ਦੱਸਿਆ, "ਕਰੀਬ ਡੇਢ ਮਹੀਨੇ ਵਿੱਚ ਇਹ ਕੰਮ ਪੂਰਾ ਕੀਤਾ ਗਿਆ ਹੈ। ਅੰਦਾਜ਼ਨ ਤਿੰਨ-ਚਾਰ ਕਰੋੜ ਖਰਚਾ ਆਇਆ ਹੋਏਗਾ ਅਤੇ ਕੁੱਲ ਡੇਢ ਲੱਖ ਲੀਟਰ ਪੇਂਟ ਦਾ ਇਸਤੇਮਾਲ ਹੋਇਆ।"

ਇਹ ਵੀ ਪੜ੍ਹੋ-

ਇਸ ਤੋਂ ਇਲਾਵਾ ਪੰਜਾਬ ਸਰਕਾਰ ਨੇ ਇੱਥੋਂ ਦੀਆਂ ਕਈ ਕੰਧਾਂ 'ਤੇ ਸਿੱਖ ਇਤਿਹਾਸ ਨਾਲ ਸਬੰਧਤ ਪੇਂਟਿੰਗਜ਼ ਬਣਵਾਈਆਂ ਹਨ। ਇਹ ਪੇਂਟਿੰਗਜ਼ ਖੂਬਸੂਰਤੀ ਨੂੰ ਚਾਰ ਚੰਨ ਲਗਾ ਰਹੀਆਂ ਹਨ।

ਲੋਕਾਂ ਦੀ ਮੁਫ਼ਤ ਰਿਹਾ... ਅਧਿਕਤਮ 4000 ਅੱਖਰਾਂ ਲਈ ਲੇਖ ਨੂੰ ਜਾਰੀ ਰੱਖੋ:
ਇਸ਼ ਲਈ ਟੈਂਟ ਸਿਟੀ

ਸੁਲਤਾਨਪੁਰ ਲੋਧੀ ਆਉਣ ਵਾਲੇ ਲੋਕਾਂ ਲਈ ਮੁਫ਼ਤ ਰਿਹਾਇਸ਼ ਦਾ ਪ੍ਰਬੰਧ ਕਰਨ ਖਾਤਰ ਟੈਂਟ ਸਿਟੀ ਤਿਆਰ ਕੀਤੇ ਗਏ ਹਨ।

ਟੈਂਟ ਸਿਟੀ ਨੂੰ ਚਾਰ ਹਿੱਸਿਆਂ ਟੈਂਟ ਸਿਟੀ 1, ਟੈਂਟ ਸਿਟੀ 2, ਟੈਟ ਸਿਟੀ 3 ਅਤੇ ਚੌਥਾ ਪੰਡਾਲ ਵਿੱਚ ਵੰਡਿਆ ਗਿਆ ਹੈ। ਕੁੱਲ ਮਿਲਾ ਕੇ 288 ਏਕੜ ਜ਼ਮੀਨ ਵਿੱਚ ਟੈਂਟ ਸਿਟੀ ਬਣਾਈ ਗਈ ਹੈ। 

96 ਏਕੜ ਵਿੱਚ ਬਣੀ ਟੈਂਟ ਸਿਟੀ  1 ਅਤੇ 26 ਏਕੜ ਵਿੱਚ ਬਣਿਆ ਮੁੱਖ ਪੰਡਾਲ ਸੁਲਤਾਨਪੁਰ ਲੋਧੀ ਵਿਖੇ ਗੁਰਦੁਆਰਾ ਬੇਰ ਸਾਹਿਬ ਦੇ ਨੇੜੇ ਹੈ। 

ਕਰੀਬ 40 ਏਕੜ ਵਿੱਚ ਬਣੀ ਟੈਂਟ ਸਿਟੀ- 2 ਸੁਲਤਾਲਪੁਰ ਲੋਧੀ-ਲੁਧਿਆਣਾ ਰੋਡ 'ਤੇ ਹੈ ਅਤੇ 120 ਏਕੜ ਵਿੱਚ ਬਣੀ ਟੈਟ ਸਿਟੀ 3 ਕਪੂਰਥਲਾ ਰੋਡ  'ਤੇ ਹੈ। 

ਟੈਂਟ ਸਿਟੀ ਵਿੱਚ ਰਿਹਾਇਸ਼ ਲਈ ਚਾਰ ਤਰ੍ਹਾਂ ਦੇ ਟੈਂਟ ਹਨ। ਕੁੱਲ ਮਿਲਾ ਕੇ 367 ਵੱਡੀਆਂ ਡੋਰਮੈਟਰੀਜ਼ ਹਨ, ਹਰ ਵੱਡੀ ਡੋਰਮੈਟਰੀ ਵਿੱਚ 60 ਜਣਿਆਂ ਦੇ ਠਹਿਰਨ ਦਾ ਪ੍ਰਬੰਧ ਹੈ। 600  ਛੋਟੀਆਂ ਡੋਰਮੈਟਰੀਜ਼, ਜਿਨ੍ਹਾਂ ਵਿੱਚ ਪ੍ਰਤੀ ਡੋਰਮੈਟਰੀ 15 ਲੋਕ ਰੁਕ ਸਕਦੇ ਹਨ।

ਇਹਨਾਂ ਡੋਰਮੈਟਰੀਜ਼ ਵਿੱਚ ਬੈਡ, ਬਿਸਤਰ, ਸ਼ੀਸ਼ਾ, ਕੱਪੜੇ ਬਦਲਣ ਵਾਲੇ ਛੋਟੇ ਟੈਂਟ, ਹਰ ਬੈਡ ਨਾਲ ਇੱਕ-ਇੱਕ ਕੁਰਸੀ ਅਤੇ ਮੇਜ ਹਨ। 

ਡੋਰਮੈਟਰੀਜ਼ ਵਿੱਚ ਰਹਿਣ ਵਾਲਿਆਂ ਲਈ ਟੈਂਟ ਸਿਟੀਜ਼ ਵਿੱਚ ਸਾਂਝੇ ਗੁਸਲਖਾਨੇ ਅਤੇ ਪਖ਼ਾਨੇ ਹਨ। 

ਟੈਂਟ ਸਿਟੀ ਦੇ ਪ੍ਰੋਜੈਕਟ ਮੈਨੇਜਰ ਪੰਕਜ ਸ਼ਰਮਾ ਨੇ ਦੱਸਿਆ ਕਿ 20 ਜਣਿਆਂ ਲਈ ਇੱਕ ਬਾਥਰੂਮ-ਟਾਇਲਟ ਦਾ ਇੰਤਜਾਮ ਹੈ।

ਇਸ ਤੋਂ ਇਲਾਵਾ 776 ਫੈਮਿਲੀ ਟੈਂਟ, ਜਿਨ੍ਹਾਂ ਵਿੱਚ ਪ੍ਰਤੀ ਟੈਂਟ ਚਾਰ ਲੋਕ ਰੁਕ ਸਕਦੇ ਹਨ। ਇੱਥੇ ਦੋ ਡਬਲ ਬੈਡ, ਦੋ ਮੇਜ, ਚਾਰ ਕੁਰਸੀਆਂ, ਸ਼ੀਸ਼ਾ ਅਤੇ ਅਟੈਚਡ ਬਾਥਰੂਮ-ਟਾਇਲਟ ਹਨ। 476 ਕਿਊਬੀਕਲ ਟੈਂਟ ਹਨ, ਜਿਨ੍ਹਾਂ ਵਿੱਚ ਪ੍ਰਤੀ ਟੈਂਟ ਦੋ ਜਣਿਆਂ ਦੇ ਰੁਕਣ ਦਾ ਇੰਤਜ਼ਾਮ ਹੈ। ਇੱਥੇ ਇੱਕ ਮੇਜ, ਦੋ ਕੁਰਸੀਆਂ, ਸ਼ੀਸ਼ਾ ਅਤੇ ਅਟੈਚ ਬਾਥਰੂਮ-ਟਾਇਲਟ ਹਨ।

ਸਾਰੇ ਹੀ ਟੈਂਟਾਂ ਵਿੱਚ ਲਾਈਟ ਅਤੇ ਚਾਰਜਿੰਗ ਪੁਆਇੰਟ ਦੀ ਵਿਵਸਥਾ ਹੈ। ਦਆਵਾ ਹੈ ਕਿ ਟੈਂਟ ਵਾਟਰ ਪਰੂਫ ਹਨ ਅਤੇ ਵੈਂਟੀਲੇਸ਼ਨ ਦਾ ਵੀ ਧਿਆਨ ਰੱਖਿਆ ਗਿਆ ਹੈ। ਪੀਣ ਵਾਲੇ ਸਾਫ ਪਾਣੀ ਦਾ ਪ੍ਰਬੰਧ ਹੈ। 

ਤਿੰਨਾਂ ਟੈਂਟ ਸਿਟੀਜ਼ ਵਿੱਚ ਮੈਡੀਕਲ ਸਹੂਲਤ, ਫਾਇਰ ਸੇਫਟੀ, ਗਠੜੀ ਘਰ, ਜੋੜਾ ਘਰ, ਲੰਗਰ ਹਾਲ, ਪਲੰਬਰ, ਬਿਜਲੀ, ਹਾਊਸ ਕੀਪਿੰਗ ਸਹੂਲਤਾਂ ਲਈ ਵੱਖਰੇ ਕਾਊਂਟਰ ਹਨ। ਸੁਰੱਖਿਆ ਦੇ ਮੱਦੇਨਜ਼ਰ ਸੁਰੱਖਿਆ ਮੁਲਾਜ਼ਮਾਂ ਤੋਂ ਇਲਾਵਾ ਸੀਸੀਟੀਵੀ ਕੈਮਰੇ ਲਗਾਏ ਗਏ ਹਨ। ਜ਼ਰੂਰੀ ਅਨਾਊਂਸਮੈਂਟ ਕਰਨ ਲਈ ਸਪੀਕਰ ਹਨ।

ਸਰਕਾਰ ਨੇ ਸੰਗਤ ਦੀ ਸਹੂਲਤ ਲਈ ਇਹ ਟੈਂਟ ਸਿਟੀ ਦਾ ਠੇਕਾ ਇੱਕ ਨਿੱਜੀ ਕੰਪਨੀ ਨੂੰ ਦਿੱਤਾ ਹੈ। ਪ੍ਰੋਜੈਕਟ ਮੈਨੇਜਰ ਪੰਕਜ ਸ਼ਰਮਾ ਮੁਤਾਬਕ, ਇਸ ਲਈ ਸਰਕਾਰ ਨੇ 52 ਕਰੋੜ ਰੁਪਏ ਖਰਚੇ ਹਨ। ਉਹਨਾਂ ਦੱਸਿਆ ਕਿ ਟੈਂਟ ਸਿਟੀ ਦਾ ਕੰਮ ਚਾਰ ਮਹੀਨੇ ਪਹਿਲਾਂ ਸ਼ੁਰੂ ਹੋ ਗਿਆ ਸੀ ਅਤੇ ਇੱਕ ਹਜ਼ਾਰ ਤੋਂ ਵੱਧ ਮੁਲਾਜ਼ਮਾਂ ਨੇ ਇੱਥੇ ਕੰਮ ਕੀਤਾ ਹੈ।

ਸਥਾਨਕ ਲੋਕਾਂ ਨੇ ਵੀ ਸੰਗਤ ਲਈ ਆਪਣੇ ਘਰਾਂ ਦੇ ਦਰਵਾਜ਼ੇ ਖੋਲ੍ਹ ਦਿੱਤੇ ਹਨ। 

ਸੁਲਤਾਨਪੁਰ ਲੋਧੀ ਤੋਂ...